en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml en en ml nl ml nl ml en ml en ml fr ml en ml nl ml nl ml tr ml en ml en ml fr ml nl ml nl ml nl ml nl ml nl ml nl ml nl ml en ml nl ml en ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
വേനല്‍ക്കാല വിളകളില്‍ പ്രധാനമായ വിളയാണ് വെള്ളരി. കണി വിളകളില്‍ പ്രാധാന്യമേറിയ വെള്ളരി വേനല്‍ക്കാലത്ത് കൃഷിചെയ്യാന്‍ ഏറ്റവും യോജിച്ച പച്ചക്കറി വിളകൂടിയാണ്.  ഫലപുഷ്ടി കുറഞ്ഞ മണ്ണില്‍പ്പോലും കൃഷി ചെയ്യാവുന്ന ഒന്നാണിത്.
വേനലില്‍ നിലത്ത് കുഴിയെടുത്ത് അതിലാണ് വെള്ളരി നടുന്നത്. എന്നാല്‍ മഴക്കാലത്ത് കൂന തയാറാക്കിയതിലാണ് വിത്തിടുന്നത്.  വേനലിലെ നനസൗകര്യത്തിന് കുഴി അത്യാവശ്യമാണ്.  എന്നാല്‍ മഴക്കാലത്ത് നീര്‍ച്ചക്കിട്ടാന്‍ കൂന തീര്‍ക്കുന്നതാണ് ഉചിതം.  2 വരികള്‍ തമ്മില്‍ 2 മീറ്റര്‍ അകലം നല്‍കിയിരിക്കണം.  ഇതിലെ തടങ്ങള്‍ തമ്മില്‍ ഒന്നരമീറ്റര്‍ അകലം നല്‍കിയിരിക്കണം.
വെള്ളരി നടുന്ന ഭാഗത്ത് കുഴിയെടുത്ത് അതില്‍ ചവറ്റിലയിട്ട് തീയിടുന്ന പതിവുണ്ട്.  ഇതിനെ കാച്ചിക്കൊള്ളി എന്നാണ് പറയുക.  ഇങ്ങിനെയുള്ള ഭാഗത്തുനിന്ന് നല്ല വിളവു കിട്ടുമെന്ന് കൃഷിക്കാര്‍  പറയുന്നു.
നടുന്നതിനുള്ള കുഴിയെടുത്ത് അതില്‍ ജൈവവളവും രാസവളവും ചേര്‍ത്ത് മണ്ണിളക്കണം. .  ഒരു തടത്തില്‍ 45 വിത്ത് നടണം. വിത്ത് നട്ട് നന്നാക്കണം.  മുള വന്ന്, നാലഞ്ചില പ്രായമായാല്‍ നല്ല ആരോഗ്യവും കരുത്തുമുള്ള 23 തൈകള്‍ മാത്രം നിര്‍ത്തി ബാക്കിയുള്ളവ നീക്കിയിടണം.
വിത്ത് നേരിട്ട് കുത്തിയിടുമ്പോള്‍ (പാകുമ്പോള്‍) അവ നന്നായി മുളയ്ക്കുകയില്ലായെന്ന പരാതി ഒഴിവാക്കാന്‍ മണ്ണും മണലും ചാണകപ്പൊടിയും ചേര്‍ത്ത് പൊളിത്തീന്‍കുടില്‍ നിറയ്ക്കുക.  അതില്‍ വിത്ത് നട്ട്, മുളച്ചുവന്ന തൈകള്‍ പിന്നീട് പിഴുതെടുത്ത് നടുന്നതും നല്ലതാണ്.
ഒരു സെന്റ് സ്ഥലത്ത് കൃഷി ചെയ്യാന്‍ 3 ഗ്രാം വിത്ത് വേണ്ടിവരും.  രാസവളം, ജൈവവളം, ജലസേചനം, ഇവ മൂന്നും ചിട്ടയായി നടത്തിയാല്‍ വെള്ളരിയില്‍ നിന്ന് നല്ല വിളവുകിട്ടും.  രാസവളമായി സെന്റൊന്നിന് 300 ഗ്രാം യൂറിയ (പാക്യജനകം), 500 ഗ്രാം മസ്സൂറി ഫോസ്, 160 ഗ്രാം പൊട്ടാഷ് (ക്ഷാരം), ഇവ അടിവളമായി തടങ്ങളില്‍ ചേര്‍ക്കണം.  300 ഗ്രാം യൂറിയ 2 തുല്യ ഗഡുക്കളായി വെള്ളരി പടരുമ്പോഴും പൂവിടുമ്പോഴും നല്‍കണം.  ക്ഷാരം (പൊട്ടാഷ്) വളങ്ങള്‍ നല്‍കുന്നത്, വെള്ളരിയില്‍ നല്ലവണ്ണം കായ്പിടുത്തത്തിന് കാരണമായിത്തീരും.  രാസവളങ്ങള്‍ ചേര്‍ക്കുമ്പോള്‍ ചെടിയുടെ ഭാഗങ്ങളില്‍ പതിക്കരുത്.  തടങ്ങളില്‍ നനവുണ്ടായിരിക്കുവാന്‍ നോക്കണം.  കാലിവളം (ചാണകം), ആട്ടിന്‍കാഷ്ഠം, വേപ്പിന്‍പിണ്ണാക്ക്, ചാരം, കോഴിവളം ഇവയെല്ലാം വെള്ളരി തടത്തില്‍ ചേര്‍ത്ത് നന്നായി നനയ്ക്കുകയാണെങ്കില്‍ വിളവേറുന്നതാണ്.
ചെടിയുടെ വളര്‍ച്ചയുടെ ആദ്യഘട്ടങ്ങളില്‍ 3 ദിവസത്തിലൊരിക്കലും ചെടികള്‍ പുഷ്പിക്കാനാരംഭിച്ചാല്‍ ഒന്നിടവിട്ട ദിവസങ്ങളിലും വെള്ളരിക്ക് ജലസേചനം നടത്തണം.
വെള്ളരി, വള്ളി വീശി പടരാന്‍ തുടങ്ങിയാല്‍, ചപ്പുചവറില, ഉണക്ക വാഴയില എന്നിവയില്‍ പുതയിടുന്നത് നല്ലതാണ്.  ഇതുമൂലം മണ്ണിലെ ചൂട് തട്ടാതിരിക്കുന്നതിനും തണ്ടില്‍ നിന്ന് വേര്, മണ്ണിലേക്കിറങ്ങുന്നത് തടയാനും സാധിക്കും.  ഇതിനാല്‍ ഇളം പൂക്കള്‍, കായ്കള്‍ ഇവ വാടി നശിക്കുന്നതും ഒരു പരിധിവരെ തടയാം.
മലബന്ധം അകറ്റുന്നതിനും മഞ്ഞപ്പിത്തം തടയുന്നതിനും വെള്ളരിയുത്തമമാണ്. അധികം മൂപ്പെത്താത്ത കായ്കള്‍, നല്ല സൗന്ദര്യ സംവര്‍ധക വസ്തുവായിട്ട് ഉപയോഗിച്ചു വരുന്നു. കണ്ണിനു തിളക്കം കൂട്ടാന്‍ വെള്ളരിക്കാ കഷണങ്ങള്‍ ഉപകരിക്കും.  ജീവകങ്ങള്‍ എ, ബി, സി, എന്നിവയും വിവിധ ധാതുലവണങ്ങളും വെള്ളരിക്കായിലടങ്ങിയിട്ടുണ്ട്.  വെള്ളരിയിലെ വേറൊരു വകഭേദമാണ് കക്കിരി അഥവാ മുള്ളന്‍ വെള്ളരി.  ഇതിന്റെ ഇളംകായ്കള്‍ പച്ചയ്ക്കു തിന്നാം.  വടക്കെ ഇന്ത്യയില്‍ ഇതിന് ഉഷ്ണ സമയങ്ങളില്‍ വര്‍ധിച്ച ഡിമാന്‍ഡാണുള്ളത്. ഇത് ചുരുങ്ങിയ നിലയില്‍ നമ്മുടെ നാട്ടിലും നട്ടുവളര്‍ത്തിവരുന്നതായി കാണാം.
comments powered by Disqus. comments powered by Disqus
ഗിര്‍ പശുക്കളുടെ മൂത്രത്തില്‍ സ്വര്‍ണ്ണം
നിയമസഭ സമുച്ചയത്തില്‍ നെല്‍കൃഷി വിളവെടുപ്പ്
മൈക്രോ ലെവല്‍ ഇന്‍ഫര്‍മേഷന്‍ സിസ്റ്റം രാജ്യത്തിന് മാതൃക: ഗവര്‍ണര്‍
ലോകവ്യാപാര സംഘടന സെല്‍ പുനഃസംഘടിപ്പിക്കും: മന്ത്രി
കര്‍ഷക രജിസ്‌ട്രേഷനിലെ വിവരങ്ങള്‍ പുതുക്കുവാന്‍ അവസരം
മട്ടുപ്പാവിലെ കൃഷിക്ക് കൈത്താങ്ങാകാന്‍ കുടുംബശ്രീ കര്‍മസേന
കരിമ്പ് കരിയുന്നു: കര്‍ഷകര്‍ വറുതിയിലേക്ക്
അയിരൂരില്‍ വരൂ, ഫ്രീ ഫാം ഷെഡ് കാണാം
കൃഷിയിടങ്ങളില്‍ നാശംവിതച്ച ഷഡ്പദകീടം ജനിതകമാറ്റം സംഭവിച്ച ഉറുമ്പുകളെന്ന് നിഗമനം
മത്സ്യകൃഷിക്ക് മുറ്റം തന്നെ ധാരാളം!
പരിചരണത്തിലൂടെ കന്നുകാലി രോഗങ്ങള്‍ നിയന്ത്രിക്കാം
മിശ്രകൃഷിയിലൂടെ മാതൃക കാട്ടി ദമ്പതികള്‍
സുരക്ഷിത പൈനാപ്പിള്‍ കൃഷിക്ക് വേണ്ട ശുപാര്‍ശകള്‍
1400 കിലോയുള്ള 'യുവരാജ്': 7 കോടിക്കും കിട്ടില്ല ഈ കാളക്കൂറ്റനെ
ലാറ്റക്‌സിനും വിലയിടിവ്: റബര്‍ കര്‍ഷകരുടെ ദുരിതം ഒഴിയുന്നില്ല
എഥിഫോണ്‍ ദോഷകരമല്ലെന്ന് കൃഷി വകുപ്പ്
പ്ലാന്റേഷന്‍ കോര്‍പറേഷന്‍ കന്നുകാലി വളര്‍ത്തലിലേക്ക്
പ്രധാനമന്ത്രിയുടെ ശ്രം അവാര്‍ഡ് കണ്ണന്‍ദേവന്‍ തൊഴിലാളിക്ക്
All rights Reserved 2017 © Kerala Malar